Henry Saint John Bolingbroke
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Henry Saint John Bolingbroke var en britisk politiker og forfatter. Han var medlem av Parlamentet fra 1701, fra 1704 krigsminister under John Churchill Marlborough og fra 1710 utenriksminister i et nytt toryministerium.
Bolingbroke fikk Marlborough til å holde seg uvirksom, mens han selv drev fredsforhandlinger med Ludvig 14. Ved brudd på alle avtaler lot Bolingbroke forbundsfellene i stikken og sluttet fred med Frankrike i Utrecht i 1713, og avsluttet dermed den spanske arvefølgekrig meget fordelaktig for Storbritannia. Dronning Anna gjorde ham nå til viscount. I 1714 ble han førsteminister, men da han etter dronningens død innlot seg i underhandlinger med tronpretendenten Jakob Edvard Stuart, ble han anklaget for høyforræderi og måtte flykte til Frankrike. Han vendte senere tilbake.I sitt forfatterskap gjorde Bolingbroke seg til talsmann for idealer som hans egen jakt etter høye embeter hadde motsagt, for eksempel i Reflections on Exile (1716) og The Idea of a Patriot King (1738). Les mer i Store norske leksikon den spanske arvefølgekrig Storbritannias historie